CELEX: 52012XX1220(01)
Language: hu
Date: 2012-10-12 00:00:00
Title: 853. sz. határozat ( 2012. október 12. ) a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban földfelszín alatti természeti erőforrásnak minősülő kőolajnak és földgáznak a Bolgár Köztársaság fekete-tengeri kizárólagos gazdasági övezetében található „1–22. sz. blokk – Teresz” elnevezésű területen folytatandó kutatására és feltárására vonatkozó engedélyezési eljárás megindításáról, valamint annak bejelentéséről, hogy az engedély kiadása versenypályázati eljárás útján fog történni

20.12.2012   
            
            
               HU
            
            
               Az Európai Unió Hivatalos Lapja
            
            
               C 394/42
            
         853. sz. HATÁROZAT
   (2012. október 12.)
   a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban földfelszín alatti természeti erőforrásnak minősülő kőolajnak és földgáznak a Bolgár Köztársaság fekete-tengeri kizárólagos gazdasági övezetében található „1–22. sz. blokk – Teresz” elnevezésű területen folytatandó kutatására és feltárására vonatkozó engedélyezési eljárás megindításáról, valamint annak bejelentéséről, hogy az engedély kiadása versenypályázati eljárás útján fog történni
   2012/C 394/17
   BOLGÁR KÖZTÁRSASÁG
   MINISZTERTANÁCS
   A földfelszín alatti természeti erőforrásokról szóló törvény 5. cikkének 2. pontja, 7. cikke (2) bekezdésének 8. pontja, 42. cikke (1) bekezdésének 1. pontja és 44. cikkének (3) bekezdése, valamint a földfelszín alatti természeti erőforrásokról szóló törvényben meghatározott földfelszín alatti természeti erőforrások kutatásának és/vagy feltárásának engedélyezésére és kitermelésének koncesszióba adására vonatkozó pályázati és ajánlattételi eljárások lefolytatásáról szóló, a Minisztertanács 2010. évi 231. sz. rendeletével megállapított szabályzat 4. cikke (1) bekezdésének 1. pontja és 16. cikke értelmében,
   A MINISZTERTANÁCS A KÖVETKEZŐKÉPPEN HATÁROZOTT:
   
               1.
            
            
               A Minisztertanács eljárást indít a Bolgár Köztársaság fekete-tengeri kizárólagos gazdasági övezetében található, a mellékletben az 1–7. sorszám alatt felsorolt koordinátákkal meghatározott, 4 032 km2 kiterjedésű, „1–22. sz. blokk – Teresz” elnevezésű területen található kőolaj és földgáz kutatására és feltárására vonatkozó engedély megadása céljából.
            
         
               2.
            
            
               Az 1. pontban említett engedély megadása versenypályázati eljárás útján történik. A pályázatok elbírálásakor a pályázók nem lehetnek jelen.
            
         
               3.
            
            
               A kutatási és feltárási engedély a kutatási és feltárási megállapodás hatálybalépését követő öt évre szól, és hatálya a földfelszín alatti természeti erőforrásokról szóló törvény 31. cikkének (3) bekezdésével összhangban meghosszabbítható.
            
         
               4.
            
            
               A pályázati dokumentáció megvásárlásának határideje: az e határozatnak Az Európai Unió Hivatalos Lapjában történő közzétételét követő 120. napon 17.00.
            
         
               5.
            
            
               A versenypályázati eljárásban való részvételre vonatkozó szándéknyilatkozat benyújtásának határideje: az e határozatnak Az Európai Unió Hivatalos Lapjában történő közzétételét követő 140. napon 17.00.
            
         
               6.
            
            
               A pályázati dokumentációnak megfelelő pályázatok benyújtásának határideje: az e határozatnak Az Európai Unió Hivatalos Lapjában történő közzétételét követő 155. napon 17.00.
            
         
               7.
            
            
               A pályázati dokumentáció ára 10 000 BGN. A pályázati dokumentáció a Gazdasági, Energiaügyi és Idegenforgalmi Minisztériumban (Szófia, Bulgaria, Triadica utca 8., 902. ajtó), a 4. pontban meghatározott határidőig vásárolható meg.
               
                           7.1.
                        
                        
                           A 7. pontban meghatározott összeget a Gazdasági, Energiaügyi és Idegenforgalmi Minisztérium bankszámlájára kell befizetni:
                           
                                        
                                    
                                    
                                       A BNB BIC kódja a bolgár nemzeti valutában (BGN) teljesített befizetésekhez: BNBGBGSD
                                    
                                 
                                        
                                    
                                    
                                       A BNB SWIFT-kódja a külföldi valutában teljesített befizetésekhez: BNBGBGSF
                                    
                                 
                                        
                                    
                                    
                                       IBAN: BG79 BNBG 9661 3000 1026 01
                                    
                                 
                                        
                                    
                                    
                                       BNB (Bolgár Nemzeti Bank) – központ
                                    
                                 
                     
                           7.2.
                        
                        
                           Az átutalási megbízáson a következő szöveget kell feltüntetni: За конкурсни книжа за площ „Блок 1—22 Терес”, закупувани в полза на кандидата (a pályázó neve – kötelező feltüntetni) („Az »1–22. sz. Blokk – Teresz« elnevezésű területe vonatkozó versenypályázati eljárás dokumentációjának átvételéért, (…) nevében”).
                        
                     
                           7.3.
                        
                        
                           A pályázati dokumentáció átvevője a pályázó nevében nyilatkozatot ír alá arról, hogy vállalja a dokumentációban található adatok titkosságának megőrzését.
                        
                     
         
               8.
            
            
               A versenypályázati eljárás résztvevőinek eleget kell tenniük a földfelszín alatti természeti erőforrásokról szóló törvény 23. cikkének (1) bekezdésében előírt követelményeknek.
            
         
               9.
            
            
               A pályázók pályázatainak elbírálása – a pályázati dokumentációban foglaltaknak megfelelően – a javasolt munkaprogramok, a környezetvédelemre szánt erőforrások, a bónuszok, valamint a pályázók igazgatási és pénzügyi kapacitása alapján történik.
            
         
               10.
            
            
               A versenypályázati eljárásban való részvétel kapcsán 15 000 BGN letét fizetendő. A letétet az 5. pontban meghatározott határidőig kell befizetni a Gazdasági, Energiaügyi és Idegenforgalmi Minisztérium bankszámlájára:
               
                            
                        
                        
                           A BNB BIC kódja a bolgár nemzeti valutában (BGN) teljesített befizetésekhez: BNBGBGSD
                        
                     
                            
                        
                        
                           A BNB SWIFT-kódja a külföldi valutában teljesített befizetésekhez: BNBGBGSF
                        
                     
                            
                        
                        
                           IBAN: BG17 BNBG 9661 3300 1026 01
                        
                     
                            
                        
                        
                           BNB (Bolgár Nemzeti Bank) – központ
                        
                     
         
               11.
            
            
               A versenypályázati eljárásra nem bocsátható pályázat benyújtása kapcsán fizetett letétet a pályázó ilyen értelmű értesítésének napját követő 14 napon belül vissza kell fizetni.
            
         
               12.
            
            
               A nyertes pályázó letétjét a megállapodás aláírását követő 14 napon belül, a többi pályázóét a Minisztertanács által a kutatási és feltárási engedély megadására vonatkozóan hozott határozatnak az Állami Közlönyben történő közzétételét követő 14 napon belül kell visszafizetni.
            
         
               13.
            
            
               A versenypályázati eljárásban való részvételre vonatkozó szándéknyilatkozatot és a versenypályázati eljárás keretében összeállított pályázatokat a földfelszín alatti természeti erőforrásokról szóló törvény 46. cikkében foglalt követelményeknek megfelelően, bolgár nyelven, a Gazdasági, Energiaügyi és Idegenforgalmi Minisztérium nyilvántartási osztályán (Szófia, Bulgaria, Triadica utca 8.) kell benyújtani.
            
         
               14.
            
            
               A pályázatoknak teljesíteniük kell a pályázati dokumentációban meghatározott követelményeket és feltételeket.
            
         
               15.
            
            
               A versenypályázati eljárást akkor is le kell folytatni, ha csak egyetlen pályázó pályázata bocsátható a versenypályázati eljárásra.
            
         
               16.
            
            
               Felhatalmazást kap a gazdasági, energiaügyi és idegenforgalmi miniszter:
               
                           16.1.
                        
                        
                           e határozat szövegének Az Európai Unió Hivatalos Lapjában való közzététel céljából történő megküldésére;
                        
                     
                           16.2.
                        
                        
                           a versenypályázati eljárás megszervezésére és lefolytatására.
                        
                     
         
               17.
            
            
               Ezt a határozatot az Állami Közlönyben és a Minisztertanács internetes oldalain közzé kell tenni.
            
         
               18.
            
            
               E határozattal szemben Az Európai Unió Hivatalos Lapjában való közzétételét követő 14 napon belül a Legfelsőbb Közigazgatási Bíróság előtt fellebbezésnek van helye.
            
         
      
         
            A miniszterelnök
         
         Boyko BORISOV
      
      
         
            A Minisztertanács főtitkára
         
         Rosen ZHELYAZKOV
      
   
   
      MELLÉKLET
      
         AZ „1–22. SZ. BLOKK – TERESZ” ELNEVEZÉSŰ TERÜLET HATÁRPONT-KOORDINÁTÁINAK JEGYZÉKE
      
      WGS 84 koordináta-rendszer
      
                  sz.
               
               
                  Hosszúság
                  (° ′ ″)
               
               
                  Szélesség
                  (° ′ ″)
               
            
                  1.
               
               
                  29° 07′ 28.85″
               
               
                  42° 48′ 47.00″
               
            
                  2.
               
               
                  30° 34′ 10.00″
               
               
                  42° 48′ 03.00″
               
            
                  3.
               
               
                  29° 58′ 30.00″
               
               
                  42° 33′ 27.00″
               
            
                  4.
               
               
                  29° 49′ 36.00″
               
               
                  42° 29′ 24.00″
               
            
                  5.
               
               
                  29° 34′ 20.00″
               
               
                  42° 26′ 24.00″
               
            
                  6.
               
               
                  29° 20′ 45.00″
               
               
                  42° 14′ 28.00″
               
            
                  7.
               
               
                  29° 07′ 32.31″
               
               
                  42° 11′ 22.71″